За час рэалізацыі праекта ўсе педагогі і кіраўніцтва гімназіі, якія ўдзельнічаюць у праекце, наведалі навучальныя семінары і курсы. Таксама ў мэтах павышэння прафесійнага ўзроўню ў галіне медыяадукацыі і паспяховага ажыццяўлення праекта ў практыку работы гімназіі медыяпедагогі навучаліся на дыстанцыйных курсах “Ме-дыяэкспрэс”, “Урок&медыя”, “Стратэгія актыўнай ацэнкі”, “Сэрвісы Google ў прафесійнай дзейнасці настаўніка”, “Настаўнік — персона медыя”. У рамках самаадукацыі ўдзельнікі інавацыйнага праекта авалодалі праграмай Plickers.com, актыўна выкарыстоўваюць у сваёй практыцы QR-коды. Удасканаленню спецыяльных кампетэнцый педагогаў і адміністрацыі спрыяюць іх публікацыі на старонках навукова-метадычных часопісаў.